**NEĮGALIŲJŲ REIKALŲ TARYBOS POSĖDŽIO PROTOKOLAS**

2017-03-22 Nr. TAR1-33

Posėdis įvyko 2017-03-21, 14:00 val.

Posėdžio pirmininkas Kazys Bagdonas.

Posėdžio sekretorius Jurgita Šekštėnienė.

Dalyvavo: Valdas Alsys, Danutė Daukantienė, Donatas Kaubrys, Sigita Kurmelienė, Saulius Liekis, Audronė Liesytė, Nina Puteikienė, Adolfas Ruškys, Laima Stelingienė, Janina Tulabienė, Tomas Meškinis.

Svečias: Narūnas Lendraitis.

DARBOTVARKĖ:

1. Dėl nuolaidų sistemos žmonėms su negalia - Klaipėdos miesto kultūros įstaigose.

2. Kiti klausimai.

1. SVARSTYTA. Nuolaidų sistema žmonėms su negalia - Klaipėdos miesto kultūros įstaigose.

Pirmininkas Kazys Bagdonas pristato Neįgaliųjų reikalų tarybai pristato kviestinį svečią Kultūros skyriaus vedėją Narūną Lendraitį, kuris supažindino su nuolaidų sistema Klaipėdos mieste.

Narūnas Lendraitis pamini, kad Žvejų rūmai suteikia, pateikus neįgalumo pažymėjimą 50% nuolaidą, išskyrus renginiams kurių kaina po 1 Eur., Klaipėdos koncertų salė pateikus neįgalumo pažymėjimą suteikia 50% nuolaidą, koncertai, kurių tiesioginės išlaidos didesnės nei 10.000 eurų, procentinės nuolaidos nustatomos atskiru įstaigos vadovo įsakymu, Klaipėdos kultūrų komunikacijų centras pateikus neįgalumo pažymėjimą 50% nuolaida, Mažosios Lietuvos istorijos muziejaus pateikus neįgalumo pažymėjimą 50% nuolaida, Etnokultūros centras didžioji dalis renginių nemokami, mokami renginiai už simbolinę kainą, todėl nuolaida netaikoma, kalendorinių švenčių metu užsiėmimų kaina didinama 30 %, Klaipėdos valstybinis muzikinis teatras pateikus neįgalumo pažymėjimą 30 % nuolaida, Klaipėdos dramos teatras pateikus neįgalumo pažymėjimą 3 Eur. nuolaida, VšĮ Klaipėdos jaunimo teatras pateikus neįgalumo pažymėjimą 20 % nuolaida, VšĮ Apeirono teatras, pateikus neįgalumo pažymėjimą 20% nuolaida, VšĮ Klaipėdos lėlių teatras pateikus neįgalumo pažymėjimą 4 Eur. nuolaida, VšĮ Šokio teatras PADI DAPI fish, pateikus neįgalumo pažymėjimą 25% nuolaida.

Nina Puteikienė pasiūlo į tvarkas įtraukti nuolaidų sistemą neįgaliesiems, tai pat nuolaidų sistema turėtų būti viešai skelbiama [www.klaipeda.lt](http://www.klaipeda.lt)

Donatas Kaubrys pamini, kad tinklapyje [www.tiketa.lt](http://www.tiketa.lt) turėtų būti aiškiai pažymėtos vietos neįgaliesiems turintiems judėjimo negalią, kad žmonės pirkdami bilietus į renginius matytų laisvas vietas neįgaliesiems.

Audronė Liesytė paminėjo, kad gruodžio mėnesį bus organizuojama konferencija per kuria Kultūros skyrius galėtų parengti pranešimą apie kultūros prieinamumą neįgaliesiems Klaipėdos mieste.

Saulius Liekis pasidžiaugė, kad vykusi šventė vasario 16 d. skirtas renginys Lietuvos himno giedojimas buvo verčiamas į gestų kalbą.

Narūnas Lendraitis pamini, kad stengiasi atsižvelgti į visas pastabas, bei prašymus, derinasi su Klaipėdos Šventėmis organizuojant didžiausias šventes Klaipėdos mieste, kad būtų pritaikymo zonos neįgaliesiems.

Nina Puteikienė pasiūlo, sukurti darbo grupę iš Neįgaliųjų reikalų tarybos narių, kurie galėtų pakonsultuoti, patarti iškilusiais klausimais, pateikti siūlymus sprendžiant neįgaliųjų problemas viešuosiuose renginiuose. Tai pat pastebi, kad skirti pinigai neįgaliųjų renginiams yra labai maži, todėl pasiūlo parašyti raštą Tarybos ir mero sekretoriatui su prašymu papildyti strateginį planą ir skirti didesnią sumą, tai pat pasiūlo suorganizuoti didelę šventę Neįgaliųjų dienai skirtą vasaros metu, jei būtų galimybė Vasaros estradoje, kurioje būtų pakviesti visi Klaipėdos miesto bei rajonų neįgalieji.

NUTARTA:

1. Informacija išklausyta.
2. Parašyti raštą Tarybos ir mero sekretoriatui dėl didesnio finansavimo neįgaliųjų šventės organizavimui.
3. SVARSTYTA. Kiti klausimai.

Nina Puteikienė pamini, kad Klaipėdos senamiestyje yra labai blogai sustatytos apšvietimo lempos žmonėms su judėjimo negalia sunku judėti tenka apvažinėti, o tai sukelia sunkumų.

Kazys Bagdonas paragina visus tarybos narius matančius spragas iškilusias su neįgaliaisiais pranešti Neįgaliųjų reikalų tarybai, kad būtų kuo skubiau ir efektyviau sprendžiamos iškilusios problemos.

Nina Puteikienė išsako nuomonę kodėl neįgalieji vaikai mokslo metu nelanko baseino, jie lankys vasaros metu, tėvai yra pasipiktinę, kad šie vaikai yra išskiriami iš kitų, taip neturėtų būti, todėl pasiūlo parašyti raštą Tarybos ir mero sekretoriatui, kad į strateginį planą įtrauktų ir neįgaliųjų vaikų lankymas baseino turi būti ištisus metus. Tai pat pamini, kad Klaipėdos mieste nėra savižudybių prevencijos programos, turėtų būti sukurta darbo grupė, kurioje būtų dirbama šiuo klausimu, nes šis klausimas yra labai svarbus.

Donatas Kaubrys pasiūlo į sekantį posėdį pasikviesti Klaipėdos paplūdimių atstovą, kuris galėtų pasakyti, kaip ruošiamasi pritaikyti paplūdimius neįgaliesiems ir kokie darbai jau yra padaryti. Tai pat pasiūlo parašyti raštą į Tarybos ir mero sekretoriatui dėl Klaipėdos Rotušės (Klaipėdos miesto administracija) Danės g. 17 neįgaliajam su judėjimo negalia patekti į pastatą yra gana sudėtinga, taip neturėtų būti, bei Socialinio paramos skyrius Vytauto g. 13 visiškai nėra pritaikymo tokioje įstaigoje neįgaliesiems kyla problemų kai neįgaliajam reikia patekti į trečią aukštą (lifto nėra) senyvo amžiaus asmenims tai pat kyla sunkumų kai tenka lipti laiptais.

NUTARTA:

1. Parašyti raštą Tarybos ir mero sekretoriatui vyr. specialistei I. Butenienei su siūlymu papildyti strateginį planą 2018 m. dėl neįgalių vaikų ir jų galimybių lankyti baseiną.
2. Parašyti raštą Tarybos ir mero sekretoriatui dėl Klaipėdos Rotušės Danės g. 17 pritaikymo neįgaliesiems.
3. Parašyti raštą Tarybos ir mero sekretoriatui dėl Socialinės paramos skyriaus Vytauto g. 13 viso pastato pritaikymo neįgaliesiems, bei senyvo amžiaus asmenims.
4. Parašyti raštą Tarybos ir mero sekretoriatui dėl sukūrimo savižudybių prevencijos programos.
5. Sekantis posėdis planuojamas 2017-04-18.

|  |  |
| --- | --- |
| Posėdžio pirmininkas | Kazys Bagdonas |
|  |
| Posėdžio sekretorė | Jurgita Šekštėnienė |